এই সপ্তাহের টিআরপি ফলাফলে প্রকাশিত হতেই খুশির জোয়ার জি বাংলা-য়। জিআরপি অনুযায়ী এই সপ্তাহেই বাংলার সেরা চ্যানেল হয়েছে জি বাংলা। এবং ১৫+ আরবান তালিকায় এবার সেরা পাঁচটি ধারাবাহিকই ওই চ্যানেলের। বেঙ্গল টপার ধারাবাহিক এই সপ্তাহেও ‘রাণী রাসমণি’ (১২.১)। কিন্তু এবারের সেরা চমক ‘সাত ভাই চম্পা’ (১০.৪)। ষষ্ঠ স্থান থেকে সোজা দ্বিতীয় স্থানে উঠে এসেছে এই ধারাবাহিক। তৃতীয় স্থানে রয়েছে ‘জয়ী’ (১০.২)। চতুর্থ স্থানে সীমারেখা (৯.০) ও পঞ্চম স্থানে রয়েছে ‘স্ত্রী’ (৮.৬)। 

এই বিষয়ে অন্যান্য খবর

টেলি-তারকাদের বিয়ের ছবি পর্ব ২
সৌরভ-মধুমিতার নতুন অফিস, রইল অ্যালবাম


অর্থাৎ এই সপ্তাহে বাংলার সেরা পাঁচটি ধারাবাহিকই জি বাংলা-র। শুধু তাই নয়, আগের সপ্তাহের তুলনায় আরও বেড়েছে জি বাংলা-র জিআরপি— ৭২৪ থেকে হয়েছে ৭৮৯। জিআরপি-তে এই সপ্তাহে অনেকটা পিছিয়ে পড়েছে স্টার জলসা। তাই জিআরপি অনুযায়ী এই সপ্তাহে সেরা বাংলা বিনোদন চ্যানেল কিন্তু জি বাংলা। এছাড়া সেরা দশে যে ধারাবাহিকগুলি রয়েছে সেগুলি হল—
ষষ্ঠ— ‘কুসুমদোলা’ (৮.৪)
সপ্তম— ‘বাক্স বদল’ (৮.১)
অষ্টম— ‘প্রতিদান’ (৭.৫)
নবম— ‘বকুল কথা’ (৭.২)
দশম— ‘ভজগোবিন্দ’ (৭.১)
এছাড়া এই সপ্তাহে টিআরপি সামগ্রিকভাবে বেড়েছে যে সমস্ত ধারাবাহিকের, সেগুলি হল ‘অন্দরমহল’, ‘জামাই রাজা’ ও ‘রাঙিয়ে দিয়ে যাও’।